جنگ الجزائر

یورپین توسیع کے ابتدائی مراحل میں الجیریا کو تقریباً حادثاتی طور پر فتح کیا گیا تھا۔ 1830ء میں فرانسیسی حملے کا ماخذ الجیریا میں یہودی تاجروں کے پاس موجود قرضوں کے معاملات میں پایا گیا جو انہیں 98-1793ء کے دوران فرانس کو اناج کی فراہمی کے لیے دیے گئیتھے۔ 1840ء میں گورنرجنرل بننے والے بیجوڈ نے القادر اور اس کے ساتھیوں کا پیچھا کیا جو اپنے ملک کو فرانس سے آزاد کروانا چاہتے تھے جنرل نے مکمل جنگ کا طریقہ کار اختیار کیا۔ ملک کو تباہ و بربا د کر دیا۔ گیا عورتوں اور بچوں کا قتل عام کیا یا انہیں گرفتار کرلیاگیا۔ امیر القا در نے 1847ء میں ہتھیار ڈال دیے۔

80-1879ء کے فسادات جانی و مالی نقصانات کا باعث بنے ہارے ہوئے علاقوں میں جبری ٹیکس، جرمانوں، چندوں اور زمین و جائداد کی ضبطی نے عوام کے مصائب میں اضا فہ کیا۔ الجیریا میں یورپی آبادی 1831ء میں تین ہزار دو سو اٹھائیس سے بڑھ کر 1870ء میں دو لاکھ بہتّر ہزار ہو گئی تھی۔ غیر ملکیوں نے 70-1830ء کے عرصے میں چار لاکھ اکیاسی ہزار ہیکٹر جبکہ 80-1871ء کے دوران چار لاکھ دو ہزار ہیکٹراراضی حاصل کی۔ الجیریا کی عوام نے 1881ء اور 1891ء کی بغاوتوں کے بعد خود کو مستحکم کرنا شروع کیا۔ علماء کی کوششوں کی بنا پر اسلام کی ازسرنو بحالی کی جزوی جدوجہد جاری تھی جنہوں نے 1930ء سے قرآنی اسکول کھولے اور عوام میں اپنے شاندار ماضی کے احساس کو برقرار رکھنے کے لیے بے چین تھے۔ 1927ء میں برسلز میں منعقد ہونے والی کانگریس میں میسالی ہا دجی نے آزا دی کا مطالبہ کیا۔الجیریا نے پہلی اور دوسری جنگ عظیم کے دوران کافی سخت سال گزارے کیونکہ اسے اپنے غذائی ذخائر کا کثیر حصہ یورپ بھیجنا پڑتا تھا۔ 1954ء تک خونی فسادات کے باوجود یورپیوں نے سیاسی طور پر کوئی رعایت دینے سے انکار کر دیا۔ قوم پرست رہنما بین بیلا، عیط احمد اور خدر 1952ء میں جیل سے فرار ہو گئے نومبر 1954ء میں Comite revolutionnaire d'unite et d'action نے کھلی جھڑپیں شروع کیں فرانسیسی حکومت نے انقلابیوں کو دبانے کے لیے اصل جنگ کا آغاز کر دیا۔ اس کے باوجود مارچ 1962ء میں آخری مذاکرات ایویان میں مکمل ہوئے جہاں ایک سیاسی اور معاشی معاہدے پر فرانسیسی حکومت اور GPRA کے وفد نے دستخط کیے جس کے تحت الجیریا کو جون 1962ء میں آزادی دی گئی اور جولائی 1962ء میں GPRA نے الجیریا میں حکومت سنبھالی۔

حوالہ جات 

آزادی کی جنگیں
الجزائر
الجیریا کے لوگ
بیسویں صدی کے تنازعات
تاریخ الجزائر
فرانس میں بیسویں صدی
مسلم جنگیں